OzLabs/hebrew-wiki-articles huggingface dataset:
אפקט סנרק

בפסיכולוגיה קוגניטיבית, אפקט סנרק (מאנגלית: SNARC Effect, ראשי תיבות של: Spatial Numerical Association of Response Codes Effect) הוא תופעה של ייצוג מספרים במוח בצורה מרחבית של ציר רצף מספרים דמיוני. האפקט פורסם לראשונה בשנת 1993 על ידי החוקרים סטניסלס דֶאָן, סרז' בוסיני ופסקל ז'ירוֹ.

==מחקרים==
בניסוי המדגים אפקט זה, מתבקש אדם ללחוץ על כפתור האם המספר שמופיע למולו זוגי או אי זוגי; בניסויים אלו נמצא שאנשים מגיבים מהר יותר למספרים גבוהים בידם הימנית, ומהר יותר למספרים נמוכים בידם השמאלית. ההסבר של שלושת החוקרים לתופעה הוא שהנבדקים מדמיינים ציר מספרים בראשם, כאשר המספרים הגבוהים נמצאים בצד ימין והמספרים הנמוכים בצד שמאל. 

מחקרים מאוחרים יותר איששו את קיומו של האפקט, וכיום המחקר מתמקד בהבדלים בתוך האפקט. למשל, שמואל שאקי וויליאם פטרוסיק חקרו האם אנשים מגיבים למספרים שליליים באותו אופן. במחקר אחר של שאקי, פישר ופטרוסיק נמצא שהרגלי קריאה משפיעים על ייצוג ויזואלי של ציר המספרים הדמיוני, ולפיכך בתרבויות ששפת הכתיבה בהן היא מימין לשמאל (כגון ערבית) גם ציר המספרים הדמיוני של האנשים יתחיל מימין לשמאל, ואילו בתרבויות בהן שפת הכתיבה היא משמאל לימין (כגון אנגלית) גם ציר המספרים הדמיוני שלהם יתחיל משמאל לימין. החוקרים הראו כי אצל נבדקים קנדים אפקט SNARC נשאר כמות שהוא, אצל נבדקים פלסטינים אפקט SNARC התהפך ואילו נבדקים ישראלים הראו אפקט משמאל לימין בהתאם למערכת קריאת המספרים בעברית.

== ראו גם ==
* מונחים בפסיכולוגיה קוגניטיבית

== לקריאה נוספת ==
* Dehaene S., Bossini S., Giraux P. (1993). "The mental representation of parity and numerical magnitude". Journal of Experimental Psychology: General 122: 371–396
* Fias, W. and Brysbaert, M. and Geypens, F. and d'Ydewalle, G. (1996). [http://cogprints.org/3444/1/Fias_MathCog_96.pdf The importance of magnitude information in numerical processing: Evidence from the SNARC effect]. Mathematical Cognition 2(1), 95-110
* Fischer, M.H., Castel, A.D., Dodd, M.D., & Pratt, J. (2003). Perceiving numbers causes spatial shifts of attention. Nature Neuroscience 6: 555-556
* Fischer, M.H., & Hill, R. (2004). A SNARC in the dark: Input modality affects number representation. 22nd European Workshop of Cognitive Neuropsychology, Bressanone, 26.-31
* Fischer, M. H., Pratt, J., & Adam, J. J. (2007). On the timing of reference frames for action control. Experimental Brain Research, 183(1), 127-132
* Andres, M., Davare, M., Pesenti, M., Olivier, E., & Seron, X. (2004). Number magnitude and grip aperture interaction. Neuroreport 15: 2773-2777
* Loetscher T, Schwarz U, Schubiger M, Brugger P. (2008). Head turns bias the brain’s internal random generator. Current Biology, 18(2):R60–R62

==קישורים חיצוניים==
* [http://www.psychologytoday.com/blog/culture-conscious/201204/why-left-is-less-and-right-is-more-sometimes Why Left Is Less and Right Is More (Sometimes)], Psychology Today
* שאקי ופישר, [http://www.college-de-france.fr/media/stanislas-dehaene/UPL278846775912905670_ShakiFischer__SNARC.pdf מצגת על SNARC] 

== הערות שוליים ==

 
קטגוריה:פסיכולוגיה קוגניטיבית
קטגוריה:אריתמטיקה
אדריאן קורי

אדריאן מרי קורי (באנגלית: Adrianne Marie Curry, נולדה ב-6 באוגוסט 1982) היא דוגמנית, שחקנית ומפיקת טלוויזיה אמריקאית. זוכת העונה הראשונה של תוכנית הריאליטי "הטופ מודל הבאה".

==קריירה==
קורי התפרסמה בעקבות זכייתה בעונה הראשונה של תוכנית הריאליטי האמריקאית "הטופ מודל הבאה", לאחר הזכייה החלה להופיע במגזינים ידועים כגון פיפל ומקסים והשתתפה בתפקידי אורח בסדרות שונות וכשופטת בתוכניות ריאליטי אחרות. ב-2005 החל ערוץ VH1 לשדר סידרה בשם "My Fair Brady" על חייה של קורי ובעלה, הסדרה זכתה להצלחה רבה ושודרה במשך 3 עונות.
ב-2006 ו-2008 הופיע על השער של מגזין הגברים פלייבוי. ונבחרה על ידי חברת NVIDIA כדוגמנית הבית להצגת טכנולוגיית הווידאו של החברה ב-2006.

כחובבת מדע בדיוני ופנטזיה קורי נוהגת לסקר, לערוצי טלוויזיה שונים, אירועים בנושא כגון E3 ו-Blizzcon (הכנס של חברת המשחקים Blizzard Entertainment). ב-2012 התאחדה עם עורך הקומיקס הנודע סטן לי ליצירת ערוץ אינטרנטי ביוטיוב.

בשנת 2015 שיחקה בסרט האימה האנתולוגי "סיפורי ליל כל הקדושים".

==חייה הפרטיים==
קורי מגדירה עצמה חובבת מדע בדיוני ופנטזיה. חובבת קוספליי, מעריצה של "מלחמת הכוכבים" ומבלה זמן רב בעולם "וורלד אוף וורקראפט". היא מגדירה עצמה כביסקסואלית, ומחזיקה נחש בשם רג'ינה בלה כחיית מחמד. ב-2006 התחתנה עם השחקן לשעבר ואיש העסקים כריסטופר נייט בחתונה בסגנון גותי. השניים נפרדו ב-2011 והתגרשו ב-2013. ב-2017 הכירה את מתיו רוד (Matthew Rhode), קריין בקדימונים של סרטים) והחליטה לעזוב את תעשיית הבידור והוליווד כדי לנהל חיים כפריים "נורמלים" יותר. השניים עברו למונטנה ומשם קורי מנהלת בלוג על חייה. השניים התחתנו בספטמבר 2018 בחתונה בסגנון "משחקי הכס".

==קישורים חיצוניים==

* 

==הערות שוליים==

קטגוריה:זוכות הטופ מודל הבאה
קטגוריה:דוגמניות אמריקאיות
קטגוריה:ביסקסואליות אמריקאיות
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
סייזאר ואן אברדינגן

"מנגנת הסיטר" המוזיאון לאמנות יפה של רואן (Musée des Beaux-Arts de Rouen), [[צרפת.]]
סייזאר בואטיוס ואן אברדינגן (בהולנדית: Cesar Boetius van Everdingen או Caesar van Everdingen; 1616 או 1617 – נקבר ב-13 באוקטובר 1678) היה צייר דיוקנאות הולנדי.

==קורות חיים==
ואן אברדינגן נולד באלקמאר שבהולנד לעורך הדין פיטר קורנליץ ואן אברדינגן (Pieter Cornelisz van Everdingen) ואשתו השנייה, אכטה רלאסד מואר (Aechte Claesdr Moer), מיילדת במקצועה, והיה אחיו הבכור של הצייר אלארט ואן אברדינגן.
ואן אברדינגן התחנך באוטרכט תחת יאן חריץ ואן ברונקהורסט והתקבל לגילדת האמנם של אלקמאר בשנת 1632. 

בשנת 1640 לערך פגש ואן אברדינגן את הצייר יאקוב ואן קאמפן ממנו הושפע, והשנים שיתפו פעולה במספר ציורים.

בשנת 1648 עבר להארלם והתקבל כחבר בגילדת לוקס הקדוש של הארלם.

בין השנים 1648–1650 ואן אברדינגן צייר את "החדר הכתום" (Oranje Zaal) בהויז טן בוש. 

בשנת 1658 שב לאלקמר, פתח בה סדנה, והחל ללמד תלמידים.

ואן אברדינגן נפטר באלקמאר ונקבר ב-13 באוקטובר 1678 בכנסיית לורנס הקדוש (St. Laurenskerk) (ה-Grote Kerk).

==משפחתו==
ואן אברדינגן נשא לאישה את אחותו החורגת הלנה ואן אוסטתהורן (Helena van Oosthoorn) בראשית דצמבר 1646. לזוג לא היו ילדים.

==קישורים חיצוניים==

* [http://www.wga.hu/frames-e.html?/bio/e/everding/caesar/biograph.html קורות חיים] 

קטגוריה:ציירים הולנדים
קטגוריה:ציירי תור הזהב של הולנד
קטגוריה:הולנדים שנולדו ב-1616
קטגוריה:הולנדים שנולדו במאה ה-17
קטגוריה:ציירי דיוקנאות
קטגוריה:הולנדים שנפטרו ב-1678
אסתר פרץ-ארד

אסתר פרץ-ארד (17 ביוני 1921 – 19 במאי 2005) הייתה ציירת ופסלת ישראלית.

==ביוגרפיה==
[[לוחית זיכרון לאסתר פרץ-ארד ברח' טאגור 43 בתל אביב]]
פרץ נולדה בשנת 1921 בבולגריה, וב-1924 עלתה ארץ ישראל.
בשנת 1937 החלה ללמוד ציור בסטודיו של אהרון אבני, ולמדה אצלו עד 1945 (שם הכירה את בן-זוגה, גרישה ארד).
למדה גם פיסול אצל יצחק דנציגר. התנסתה במדיומים שונים של האמנות הפלסטית: שמן, ליטוגרפיה, צבעי גיר, קולוגרף, קולאז' ותחריט. 

סגנון עבודתה היה פיגורטיבי ואת השראתה שאבה מהטבע. היא הייתה מורה לציור, יעל ארליכמן הייתה בין תלמידיה.

ב-1956 זכתה בפרס דיזנגוף לציור, על יצירתה "המוזיקאי".

ב-1963 ציירה ציורים לסרט אשת הגיבור של פיטר פריי.

הייתה נשואה לגרישה ארד, פסל וצלם, ואם לשניים: עתר ארד, ויולן ומלחין הפועל בארצות הברית; ורון ארד, מעצב תעשייתי הפועל בעיקר בלונדון.

נפטרה ב-19 במאי 2005, בגיל 84. במסגרת פרויקט הנצחת אמנים שחיו ופעלו בתל אביב, נקבעה לוחית זיכרון על ביתה שבשכונת רמת אביב.

==תערוכות==

==לקריאה נוספת==
* 'אסתר ארד', בתוך: אמני דור כור-ההיתוך בישראל, כרך א, תל אביב: עקד, תש"ן 1990, עמ' 120.

<div class="mw-content-ltr">
* 'Peretz-Arad, Esther,' in: Who's Who in World Jewry, 1972, p. 682.
</div>

==קישורים חיצוניים==

==הערות שוליים==

קטגוריה:זוכות פרס דיזנגוף
קטגוריה:זוכי פרס דיזנגוף
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:נשות העלייה הרביעית
קטגוריה:אנשי העלייה הרביעית
קטגוריה:ציירות ישראליות
קטגוריה:ציירים ישראלים
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2005
קטגוריה:ישראלים שנפטרו ב-2005
יצחק וסרמן

הרב רפאל יצחק וסרמן (כ"ב בכסלו תרפ"ד, נובמבר 1923 - כ"ז באלול התשס"ג, 24 בספטמבר 2003) היה ראש ישיבת אוהל יעקב בבני ברק, ראש ישיבה בצרפת ורב באנגליה.

==תולדות חייו==
נולד בעיר נובהרדוק, לרב נחמן שמואל וסרמן, רב העיר סטאוויסק שבפלך לומז'ה. בשנת 1939 עברה סטאוויסק לשליטת הרוסים. בהוראת אביו הבריח את הגבול לליטא ומשם עלה לבדו לארץ ישראל. הוריו ואחותו שנשארו בסטאוויסק נרצחו שנה לאחר מכן כשהאזור נכבש על ידי הגרמנים. עם הגיעו לארץ ישראל נכנס לישיבת לומז'ה בפתח תקווה, שם התגורר אחיו הגדול ישעיהו.

נישא לאהובה (נפטרה א' באלול תשפ"א), בת המוהל הרב ישראל יצחק שקול מפתח תקווה. החזון איש היה השדכן. לאחר נישואיו, בשנת 1947, העתיק מגוריו לבני-ברק והצטרף לכולל חזון איש. למד כמה שנים בחברותא עם הרב גדליה נדל. נהג לדבר מדי שבת עם החזון איש.

בשנת 1957 היגר לצרפת, שם כיהן כר"מ בישיבת חכמי צרפת שבאקס לה בן. בשנת 1963 עבר ללונדון, שם היה רב במשך עשר שנים, וייסד את הכולל הראשון בלונדון, [שנקרא כולל 'רבינוב' - על שם רבה הקודם של הקהילה החרדית במקום]. בשנת 1973 שב לישראל והתמנה כראש ישיבת אוהל יעקב עד פטירתו. בשנת 1996 הוציא לאור ספר תורני בשם משנת יצחק. נקבר בבית הקברות שומרי שבת זיכרון מאיר בבני ברק, סמוך לקבר רבו החזון איש.

==משפחתו==

בניו: הרב ברוך הוא משגיח בישיבת שערי תורה בבני ברק. בן נוסף הרב פינחס הוא ראש כולל במונסי.

חתניו: הרב שמואל נדל - ראש כולל אוהל יעקב, דיין בבית דינו של הרב קרליץ ודיין בד"ץ קרית ספר ובנו של הרב גדליה נדל; הרב חיים ישראל שפירא - ראש ישיבת שערי תורה ובנו של הרב יהודה שפירא; הרב מרדכי אדלשטיין - רבה של שכונת נאות יוסף בבני ברק, ר"מ בישיבת חמד ובנו של הרב יעקב אדלשטיין; הרב אברהם ישעיהו פלס - ראש ישיבת עטרת שלמה לצעירים בבית שמש; הרב מיכאל בן שלמה - ר"מ בישיבת כנסת יחזקאל באלעד; הרב יעקב שכטר - מראשי ישיבת שערי תורה; הרב ברוך דונט - ראש כולל סלבודקה באלעד.

גיסיו היו הרב דב צבי רוטשטיין, והרב שמריהו גריינימן, בן אחות הרב אברהם ישעיהו קרליץ [בעל החזון איש].

קטגוריה:ראשי ישיבה ליטאים בישראל
קטגוריה:ראשי ישיבה צרפתים
קטגוריה:רבנים בריטים
קטגוריה:אנשי העלייה החמישית
קטגוריה:בוגרי ישיבת לומז'ה
קטגוריה:תלמידי החזון איש
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1923
קטגוריה:ישראלים שנפטרו ב-2003
המצור על אודסה

במלחמת העולם השנייה הטילה רומניה מצור על העיר אודסה וכבשה אותה. המצור החל ב-5 באוגוסט והסתיים ב-16 באוקטובר 1941. הפיקוד הסובייטי החליט על פינוי העיר לאור המצב האסטרטגי שנוצר בדרום ברית המועצות, וחדירת כוחות הציר לחצי האי קרים, ואף על פי שהיה ניתן להמשיך בהגנה עליה. המערכה סביב העיר נחשבת כאחת ההצלחות הבודדות של הצבא האדום בשלבים הראשונים של המלחמה בחזית המזרחית.

==הצדדים==
===רומניה===
בהתאם להסכמים בין גרמניה הנאצית לבין רומניה, הרומנים הצטרפו למלחמה והתקדמו בחלק הדרומי של החזית. באזור אודסה לחמו יחידות של הארמייה הרביעית הרומנית בפיקוד ניקולאי צ'ופרקה.

לצבא הרומני הייתה עדיפות ברורה בכוחות היבשה. חיל האוויר הרומני לא הצליח להשיג עליונות אווירית וגם הצי הרומני לא הצליח להפריע לספינות של צי הים השחור הסובייטי להעביר לעיר הנצורה תחמושת ותגבור כוחות.

===ברית המועצות===
להגנה על מתחם העיר הוקם "מרחב ההגנה אודסה" בפיקודו של תת-אדמירל גבריאל ז'וקוב. תחת פיקודו היו יחידות יבשה שכללו גם את ארמיית החוף בפיקוד גאורגי ספרונוב (מאוחר יותר איוואן פטרוב) וגם יחידות צי הים השחור מהבסיס שהיה בנמל העיר.

להגנה על העיר נבנו 3 קווי ביצורים - הקדמי כ-20-25 ק"מ מהעיר, הראשי - 10-14 ק"מ מהעיר ופנימי 6–10 ק"מ מהעיר. הבסיס הימי של העיר חוזק ואליו הועברו ספינות נוספות מסבסטופול. כוחות היבשה בתחילת הקרבות מנו 34,5 אלף חיילים. במהלך הלחימה סביב העיר, גדל הכוח שהגן על העיר והגיע ל-86 אלף חיילים, על אף האבדות שספג הכוח המגן.

==מהלך הקרבות==
בעקבות תבוסות הצבא האדום במרכז אוקראינה החלה נסיגה כללית של הצבא הסובייטי. כתוצאה מכך, ב-5 באוגוסט היחידות שהיו מוצבות בעיר החלו בקרבות סביב העיר. עד ל-10 באוגוסט נערכו קרבות במרחק די גדול מהעיר אך הצבא האדום נאלץ לסגת לפרברי העיר. ב-13 באוגוסט נותק הקשר עם יתר יחידות הצבא האדום והחל מצור על העיר. אספקת תחמושת וכוח אדם חדש לעיר הנצורה בוצעה על ידי ספינות צי הים השחור הסובייטי. יחידות הצי הרומניות לא הצליחו להטיל מצור ימי על העיר.

ב-14 בספטמבר מצב כוחות המגן הסובייטיים היה קשה. הרומנים התקרבו לעיר והחלו בהפצצות על הנמל. במהלך המחצית השנייה של ספטמבר הובאו לעיר כוחות חדשים בהיקף של 12,600 חיילים. ב-22 בספטמבר בוצעה נחיתה מוצלחת לעורף הרומנים והם נאלצו לסגת. כתוצאה מכך הופסקו הפצצות על הנמל והחזית התייצבה במרחק סביר מהעיר.

לאחר התייצבות החזית, מטה ההגנה הסובייטי החל בהכנות למלחמת החורף שמתקרב. אומנם ב-30 בספטמבר הגיעה פקודת הסטבקה על הצורך בפינוי הצבא האדום מהעיר. ב-5 באוקטובר, גנרל גאורגי ספרונוב שפיקד על כוחות היבשה קיבל התקף לב ופונה מהעיר (בהמשך הוא חזר לשורות הצבא אך לא מונה לתפקיד פיקודי בחזית). במקומו מונה איוואן איוואנוב (לאחר פינוי אודסה הוא היה אחראי על הגנת סבסטופול). עד ל-16 באוקטובר 1941 86 אלף חיילים, אלפי אזרחים וציוד צבאי כולל ציוד כבד הועמסו על ספינות הצי ועזבו את העיר. היחידות פונו לסבסטופול והצטרפו למגננה על העיר.

==מורשת==
על הגבורה בקרבות סביב העיר, אודסה קיבלה תואר "עיר גיבורה". ב-22 בדצמבר 1942 הוחלט על הענקת מדליה למגני העיר. בסך הכול בוצעו כ-30 אלף הענקות (רוב מגני העיר נהרגו במהלך הקרבות סביב סבסטופול במהלך שנת 1942).

בשנות ה-60 של המאה ה-20 נבנו אנדרטאות לאורך 100 ק"מ של קו ההגנה סביב העיר לזכר הנופלים.

מפקד מצור העיר הרומני ניקולאי צ'ופרקה נעצר לאחר המלחמה ונפטר בכלא רומני.

אודסה
אודסה
אודסה
אודסה
קטגוריה:מלחמת העולם השנייה: 1941
אודסה
סופסה

סוּפּסַה (בגאורגית: სუფსა) הוא נהר בחבל גוריה שבמערב גאורגיה.
== גאוגרפיה ==
סופסה נובע במדרון הצפוני של רכס מסחתי שבקווקז הקטן, בגובה 2,800 מטרים, 50 מטרים מתחת לפסגת מפיסצקארו. אחרי שסופסה יורד מרכס מסחתי, הוא זורם במישור קולכתי, שבו נשפך לים השחור ליד הכפר צקאלצמינדה שבנפת לנצ'חותי.

אורכו של סופסה 108 ק"מ והוא מנקז שטח של 1,130 קמ"ר.

סופסה הוא הנהר היחיד, שזורם בכל שלוש הנפות של חבל גוריה; על שפת הנהר סופסה נמצאת העיירה צ'וחטאורי - המרכז האדמיניסטרטיבי של הנפה המזרחית ביותר בחבל.

יובליו העיקריים של סופסה הם הנהרות גובזאולי, בחוויסצקאלי, ברמידזיסצקאלי ושותי.

==קישורים חיצוניים==

קטגוריה:גאורגיה: נהרות
קטגוריה:גוריה
קטגוריה:קווקז: נהרות
בת שבע (ברבדוס)

בת שבע (באנגלית: Bathsheba) הוא כפר דייגים במזרח ברבדוס. הכפר משמש כבירת מחוז סנט ג'וזף.

== גאוגרפיה ==
כפר הדייגים נמצא כ-10.5 ק"מ מברידג'טאון, בירת ברבדוס.

בת שבע, כפר הדייגים הראשי בקהילת סן ג'וזף, נמצא על חופה המזרחי של ברבדוס אשר שמר על מראהו הפראי לעומת החוף המערבי המלא באתרי נופש. הנוף הדרמטי של החוף המזרחי, האווירה הנמוכה והחופים סחופי הרוח הופכים אותו למדי לניגוד לאזורים הפופולריים יותר של ברבדוס, אך למקום נהדר להירגע ולהירגע, לגלוש, לטייל ארוך בחוף וליהנות מאורח החיים המקומי. רצועה ארוכה של חול זהוב עוברת לאורך החוף, יש כמה כנסיות קטנות לביקור, גנים בוטניים, שבילי טבע ביערות הגשם ומביטים על נקודות המציעות נוף על פני האי. חוף הזהב האטרקטיבי של בת-שבע מהווה מקום נהדר לטיול עם סלעים ענקיים ועומדים החופשיים משור אלמוגים עתיק המנקד את החולות. למרות שהגלישה הגדולה, הגאות והשפל גורמים לכך שלא ניתן לשחות כאן, סדרה של בריכות אלמוגים רדודות שנחצבו בים מהוות מקום פופולרי להתרווח במים ביום חם.<ref></ref>

== אקלים ==
הטמפרטורה הממוצעת היא 25 מעלות צלזיוס. החודש הכי חם הוא ספטמבר (26 מעלות צלזיוס). החודש הכי קר הוא יולי (24 מעלות צלזיוס). כמות המשקעים הממוצעת היא 1,166 מילימטרים בשנה. חודש אוגוסט הוא החודש שיש בו הכי הרבה גשם (292 מ"מ גשם), וחודש ינואר הוא החודש שיש בו הכי פחות גשם (27 מ"מ גשם).

== תנועה ותחבורה ==
כפר הדייגים ממוקם ליד הכביש H3.

==קישורים חיצוניים==

* 
<div class="mw-content-ltr">
* 
</div>

== הערות שוליים ==

קטגוריה:ברבדוס: ערים
נטנבי

נַטַנֵבּי (בגאורגית: ნატანები, נקרא גם מוֹגרוֹסִי მოგროსი) הוא נהר בחבל גוריה שבמערב גאורגיה. נטנבי נובע במדרון הצפוני של רכס מסחתי שבקווקז הקטן, בגובה 2,548 מטרים, 204 מטרים מתחת לפסגת סקורניה. אחרי שנטנבי יורד מרכס מסחתי, הוא זורם במישור קולכתי, שבו נשפך לים השחור ליד הכפר שקוותילי.

אורכו של נטנבי 60 ק"מ והוא מנקז שטח של 657 קמ"ר. ספיקתו הממוצעת של נטנבי היא 33.5
מ"ק לשנייה.

נטנבי ניזון ממי הפשרת שלגים, ממי גשמים וממי תהום. באביב, עם הפשרת השלגים בהרים, נטנבי עולה על גדותיו וגורם לשיטפונות. בחודשים יולי-אוגוסט, מפלס המים בנטנבי נמצא בשפל. בכל עונות השנה, מפלס הנהר בנטנבי נוטה לעלות בפתאומיות עם כמויות גדולות של גשם, מה שגורם להצפות. מימיו של נטנבי מנוצלים להפעלת טחנות מים כפריות ולהשקיה.

יובליו העיקריים של נטנבי הם הנהרות בז'וז'י וצ'ולוכי.

==קישורים חיצוניים==

קטגוריה:גאורגיה: נהרות
קטגוריה:גוריה
קטגוריה:קווקז: נהרות
רוג'ר מקברייד אלן

רוג'ר מקברייד אלן (נולד 26 בספטמבר 1957) הוא סופר מדע בדיוני אמריקאי. נולד בברידג'פורט, קונטיקט ובילדותו גר בוושינגטון די. סי., בוגר אוניברסיטת בוסטון (1979).

מספריו תורגמו לעברית "טבעת כארון" ו"הכדור שנופץ" (ספר המשך), שניהם מסוגת מדע בדיוני טכנולוגי קלאסי.

== קישורים חיצוניים ==
* 

קטגוריה:סופרי מדע בדיוני אמריקאים
קטגוריה:בוגרי אוניברסיטת בוסטון
קטגוריה:אמריקאים שנולדו ב-1957
אלפרד סומר

אלפרד (אל) סומר (באנגלית: Alfred (Al) Sommer; נולד ב-1942) הוא רופא עיניים ואפידמיולוג אמריקאי, חבר סגל אוניברסיטת ג'ונס הופקינס שבבולטימור, מרילנד בארצות הברית. סומר זכה להכרה בינלאומית בשל המחקר שלו אודות ויטמין A במהלך שנות ה-70 וה-80, במסגרתו גילה כי שימוש במינון מוגבר של ויטמין A לטיפול בילדים לקויי ראייה, לא רק שמשפר את ראייתם, אלא אף מוריד את שיעור התמותה בקרבם בשיעור ניכר של עד 34 אחוזים. בעקבות גילויו, הבנק העולמי הגדיר את הטיפול הרפואי באמצעות ויטמין A כאחת מההתערבויות הרפואיות היעילות והחסכוניות שזוהו עד כה בעולם.

== ביוגרפיה ==
סומר נולד בשנת 1942 בעיר ניו יורק שבארצות הברית. הוא סיים לימודי רפואה ביוניון קולג' שבסקנקטדי, ניו יורק בשנת 1963. בהמשך קיבל סומר תואר "דוקטור לרפואה" מבית הספר לרפואה שבאוניברסיטת הרווארד בשנת 1967, וכן תואר "מאסטר לרפואה" מאוניברסיטת ג'ונס הופקינס בשנת 1973. כיום סומר הוא פרופסור לאפידמיולוגיה ובריאות בינלאומית, וכן פרופסור לרפואת עיניים באוניברסיטת ג'ונס הופקינס. בין השנים 1990–2005 היה סומר דיקן אוניברסיטת ג'ונס הופקינס, כאשר במהלך כהונתו סייע בגיוס כספים ובהרחבה חסרת תקדים של המחקר באוניברסיטה.

בעקבות מחקרו של סומר אודות השפעותיו החיוביות של ויטמין A, הוא זכה בשנת 1997 בפרס לסקר, וכן בפרס דנונה הבינלאומי לתזונה בשנת 2001.

בשנת 2008 סומר נבחר כחבר הדירקטוריון של קרן לסקר, האחראית בין השאר על הענקתו של פרס לסקר, הפרס הנחשב ביותר כיום בעולם בתחום רפואת העיניים. 

בזכות ההשפעה הרבה שהיו למחקריו, בחודש יוני 2013 הוכרז כי לפרופסור סומר מוענק פרס דן דוד לשנת 2013. 

נכון ל-2013 עוסק סומר במחקר חדש, במטרה להבין את מלוא השפעתו של ויטמין A, ואת ההשלכות של מחסור בו אצל בני אדם.

== מלגת סומר ==
בשנת 2004, אוניברסיטת ג'ונס הופקינס יסדה תוכנית מלגות חדשה בסכום של 22 מיליון דולרים, כאשר לכבודו של ד"ר סומר כינויים של החוקרים נקבע כ"סומרים".

==קישורים חיצוניים==
* [http://www.jhsph.edu/faculty/directory/profile/1105/Sommer/Alfred הדף הרשמי של סומר] באתר אוניברסיטת ג'ונס הופקינס.
* 
* 
* 
* [http://doctorsonly.co.il/2013/05/58185 "קשה לדמיין מחקר המוסיף שנות חיים בקנה מידה גדול כל כך"] באתר דוקטורס.

==הערות שוליים==

קטגוריה:רופאים אמריקאים
קטגוריה:סגל אוניברסיטת ג'ונס הופקינס
קטגוריה:רופאי עיניים
קטגוריה:זוכי פרס דן דוד
קטגוריה:אפידמיולוגים אמריקאים
קטגוריה:בוגרי אוניברסיטת ג'ונס הופקינס
קטגוריה:אמריקאים שנולדו ב-1942
קטגוריה:בוגרי בית הספר לרפואה באוניברסיטת הרווארד
קטגוריה:זוכי פרס לסקר-דבייקי למחקר קליני רפואי
עיוורון כרזות

ממדים סטנדרטיים של באנרים בדפי אינטרנט
עיוורון כרזות או עיוורון באנרים - היא תופעה משוערת בשמישות האינטרנט שבה המבקרים באתר מתעלמים באופן מודע או בלתי מודע ממידע בכרזות. יש הקוראים לכך גם "עיוורון פרסומות". ישנה מחלוקת לגבי קיום התופעה והיקפיה. 

המונח הוטבע בידי חוקרים מאוניברסיטת רייס, כתוצאה ממחקר שמישות אינטרנט, בו רוב הנבדקים התעלמו במודע או שלא במודע מהמידע שהופיע בכרזות שבאתר. משימת הנבדקים הייתה למצוא מידע באתר. המידע שהתעלמו ממנו היה הן בכרזות פרסומת, והן ממידע בחלקי הניווט של הדף, כמו "קישורים מהירים". למיקומה של הכרזה בדף הייתה השפעה מועטה על תשומת הלב בה זכתה. תוצאות המחקר סתרו את ההנחיות המקובלות באותה עת לעיצוב אתרים, על פיהן: הרכיבים הגדולים והצבעוניים יותר באתר, הם אלו שיקבלו את מרב תשומת הלב.

אך במחקר נגדי, מיולי 2000, שהתפרסם בשם "בדיוק עד כמה אנו עיוורים לכרזות ברשת", הוכח שמשתמשים דווקא שמים לב לכרזות. ההוכחה באה דרך בדיקות מעקב תנועת עיניים ואישונים, ובדרכים נוספות. מחקר זה התרכז באופן התפישה של דף בודד בעת ההתבוננות, ומה הכירו או זכרו ממנו לאחר מכן. ביקורת נגד מחקר זה והדומים לו, טענה שחסרות בהם משימות מציאותיות, ולכן מחקרים אלו לוקים בשיטת המחקר, ואין לסמוך על תוצאותיהם.

הסבר אפשרי לתופעה, ולהבדל בין תוצאות המחקרים, ניתן על ידי פגנדרם ושאומברג, ב"ירחון המידע הספרתי", בכך שאופן התגובה והפעולה של המשתמשים באתר הוא הקובע את התייחסותם לכרזות. המשתמשים נוטים לאחד משני דפוסי-פעולה באתר: הראשון - חיפוש אחר מידע מסוים, והשני - שיטוט חסר מטרה, מדף לדף. לכל דפוס פעולה, המשתמשים מייצרים עם הזמן "תבניות פעולה". כאשר הם מחפשים מידע מסוים באתר, המשתמשים מתרכזים במקומות בהם, לדעתם, המידע עשוי להימצא: מלל באותיות קטנות או "רגילות", וקישורים. במצב זה, של חיפוש, הם נוטים להתעלם מחלקים חזותיים גדולים וצבעוניים, ומתמונות וכרזות. אישוש לגישה זו מגיע ממבחני שמישות, הבודקים את תפישת המשתמשים לגבי כרזות, שהשוו בין קבוצת הנבדקים המחפשים מידע לזו של קבוצות נבדקים המשוטטים בין הדפים בלא מטרת חיפוש שהוגדרה להם.

==ראו גם==
* באנר
* התניה קלאסית 
* שמישות
*עיצוב אתר אינטרנט

==הערות שוליים==

קטגוריה:פרסום באינטרנט
קטגוריה:ממשקי משתמש במחשב
קטגוריה:התנהגות צרכנית
זיין א-שריף, מלכת ירדן

זיין א-שריף בנת ג'מיל (בערבית: زين الشرف بنت جميل, תעתיק מדויק: זין אלשרף בנת ג'מיל; 2 באוגוסט 1916 – 26 באפריל 1994) הייתה מלכת ירדן, אשתו של טלאל, מלך ירדן ואימו של המלך חוסיין.

==מוצאה==
זיין א-שריף נולדה באלכסנדריה שבמצרים לשריף ג'מאל בן נאסר, מושל חבל חורן מטעם המשפחה ההאשמית. אביה היה גם אחיינו של שריף חוסיין בן עלי, ואמה הייתה בתו של אקיר פאשה, מושל קפריסין.

==נישואיה לטלאל==
א-שריף נישאה לדודנה מדרגה שנייה, הנסיך טלאל בשנת 1934. במהלך השנים נולדו לבני הזוג מספר ילדים:
* המלך חוסיין (14 בנובמבר 1935 – 7 בפברואר 1999)
* הנסיכה אסמא (נפטרה בלידתה, בשנת 1937)
* הנסיך מוחמד (נולד ב-2 באוקטובר 1940)
* הנסיך חסן (נולד ב-20 במרץ 1947)
* הנסיכה מושין (נפטרה)
* הנסיכה בסמה (נולדה ב-11 במאי 1951)

==תקופת כהונתה==
המלכה זיין שיחקה תפקיד מרכזי בהתפתחות הפוליטית של ממלכת ירדן בשנות ה-50 המוקדמות, וזאת באמצעות תמיכה בזכויות נשים בממלכה.
עוד בשנת 1944, טרם הפיכתה לגברת הראשונה של ירדן בשנת 1952, בעקבות ההתנקשות במלך עבדאללה והפיכתו של בעלה למלך ירדן, יזמה א-שריף את הקמתו של איגוד הנשים הראשון בהיסטוריה של ירדן.
במסגרת פועלה כמלכת ירדן, לקחה א-שריף חלק בניסוחה של חוקת 1952, אשר העניקה זכויות מסוימות לנשים הירדניות.

כמו כן, מילאה א-שריף את תפקידו של בעלה כמלך ירדן באופן זמני בעקבות ההתנקשות בחייו של המלך עבדאללה, אשר במהלכה שהה המלך מחוץ לגבולותיה של ירדן, וזאת עד לחזרתו לירדן לקראת המלכתו הרשמית. א-שריף ביצעה תפקיד זה בשנית בתקופה שבין אוגוסט 1952, בעקבות ההכרזה על בעלה כלא כשיר למלוך, בשל ההפרעה הנפשית ממנה סבל, ועד למאי 1953, כאשר בנה, המלך חוסיין, הוכרז רשמית כמלך ירדן עם הגיעו לגיל שמונה עשרה.

==קישורים חיצוניים==

* [http://www.royalark.net/Jordan/jordan2.htm אילן היוחסין המלא של השושלת ההאשמית]
* 
קטגוריה:מלכות ירדן
קטגוריה:ילידות 1916
קטגוריה:נפטרות ב-1994
קטגוריה:ירדנים שנפטרו ב-1994
ישראל וורצל

ישראל ווּרצֶל (ידוע בשם העט פ. חוֹבָב; נולד בשנת 1950) הוא עיתונאי, פובליציסט וסאטיריקן חרדי, לשעבר עורך "יתד נאמן".

==ביוגרפיה==
נולד וגדל בבני ברק, בנם של ניצולי שואה יוצאי רומניה. בוגר ישיבת גרודנא באשדוד. בשנת 1989 התמנה לעורך העיתון "יתד נאמן", לצד גיסו נתן גרוסמן (כיום עורך "הפלס") ויצחק רוט. יחד עם שני עמיתיו התחלק בכתיבת טור המערכת היומי של העיתון.

את כל מאמריו וטוריו לא פרסם בשמו אלא תחת שם העט "פ. חובב".

לאחר המהפך בשליטה ב"יתד נאמן", ביוני 2012, נשאר בתפקידו לצד העורך יצחק רוט. כעבור שנה, ביוני 2013, פרש.

===הטור "אדרבה"===
במשך שנים פרסם את מדורו השבועי "אדרבה". המדור שימש במה מרכזית להשמעת ביקורת השקפתית בסגנון סרקסטי. הוא הרבה לבקר את החינוך החילוני, את התקשורת הישראלית, את הציונות הדתית, את תופעת "החרדים החדשים", את השבועונים החרדיים ובראשם "משפחה", את פעילותה של עמותת נוער כהלכה ועוד.

המדור "אדרבה" שימש במה להשמעת ביקורת פנימית, לעיתים מוסווית, באמצעות כתיבה סטירית-סרקסטית, כנגד תופעות בתוך החברה החרדית והליטאית. בין השאר יצא נגד המוזיקה המודרנית והרעשנית המושמעת בחתונות חרדיות, נגד הצפת רחובות הערים החרדיות בקופות צדקה מטעם ועדות הצדקה ועוד.

בשנת 2005, בעקבות ביקורת שהשמיע הרב ישראל רוזן על הרבנים החרדים שהתירו את כניסת יהדות התורה לקואליציה בתקופת ההתנתקות, כינה אותו וורצל בטורו "עכברוש עלוב המנסה לקרוא תיגר על מלכותו של האריה", וכמו כן יצא נגדו על "מתן הכשרים הלכתיים תמורת בצע כסף". בעקבות זאת הגיש הרב רוזן תביעת דיבה נגד "יתד נאמן" וזכה בה.

פ. חובב השווה את תעמולת מפלגת שינוי בראשות יוסף לפיד לתעמולה הנאצית. ב-2011, בעקבות התעוררות נושא הדרת נשים, כתב בטורו כי "היהודים הוחזקו במחנות ההשמדה בבלוקים נפרדים לגברים ולנשים. אפילו חיות האדם הללו התייחסו אל ההפרדה כדבר טבעי. גברים הושלכו להתגורר בבלוק הגברים ונשים בבלוק הנשים". בעקבות זאת פרסם יד ושם תגובה שבה נכתב: "אנו דוחים בשאט נפש את התפיסה המעוותת לפיה ניתן ללמוד מהאידאולוגיה של הנאצים ומפעולותיהם לגבי מהם הערכים הטבעיים לאנושות".

===משפחתו===
וורצל נשוי לנחמה, בת אברהם שלמה פרידמן, מבעלי הוצאת לוין אפשטיין. שלוש אחיותיה נשואות לרב יונה מצגר, לנתן גרוסמן ולרב דוד דב לבנון, אב בית הדין הרבני באשקלון. שניים מילדיו של וורצל נשואים לשניים מנכדיו של הרב חיים קניבסקי. אחותו חדוה שטרנפלד הייתה השפית האחראית על המתכונים במגזין לבית של "יתד נאמן", "קטיפה" (לשעבר "בית נאמן").

==מטוריו==
* [http://www.jdn.co.il/?s=פ.+חובב מבחר טורים של פ. חובב]
* [http://www.jdn.co.il/news/75538 העם דורש 'צדק חברתי' צודק]
* [https://www.facebook.com/notes/חברי-יתד-נאמן/בין-פורים-לפסח-אדרבה-מאת-פ-חובב/210428738967988 בין פורים לפסח]
* [http://horovitz1.blogspot.co.il/2012/06/blog-post.html הדרת שחורים]
* [http://rotter.net/forum/politics/28609.shtml מכתב גלוי לפלסנר]

==הערות שוליים==

קטגוריה:עורכי עיתונים ישראלים
קטגוריה:עיתונאים חרדים ישראלים
קטגוריה:פובליציסטים ישראלים
קטגוריה:סגל יתד נאמן
קטגוריה:בעלי טור ישראלים
קטגוריה:סאטיריקנים ישראלים
קטגוריה:בוגרי ישיבת גרודנא-ישראל
קטגוריה:סופרים ישראלים הידועים בשם עט
קטגוריה:פובליציסטים חרדים
קטגוריה:עורכי עיתונים חרדים
קטגוריה:אישים ממוצא יהודי-רומני
קטגוריה:ישראלים שנולדו ב-1950
פסגת שארם א-שייח' (2005)

פסגת שארם א-שייח (בערבית: قمة شرم الشيخ) התקיימה ב-8 בפברואר 2005, כאשר המנהיגים של מדינת ישראל, הרשות הפלסטינית, מצרים וירדן התכנסו בעיירה שארם א-שייח', בקצה הדרומי של חצי האי סיני, במטרה להכריז על מחויבותם להביא לסופה של האינתיפאדה השנייה, אשר נמשכה למעלה מארבע שנים, החל מאוקטובר 2000. בוועידה השתתפו ראש ממשלת ישראל, אריאל שרון; נשיא הרשות הפלסטינית מחמוד עבאס; נשיא מצרים, חוסני מובארכ, ומלך ירדן, עבדאללה השני. 

==הרקע לפסגה==

האינתיפאדה השנייה, אשר החלה באוקטובר 2000, הובילה ללמעלה מ-5,000 הרוגים פלסטינים וישראלים, וגבתה מחיר כבד מהכלכלה הישראלית והפלסטינית כאחד. מעגל אלימות חסר תקדים נמשך במרביתה של התקופה, פרט להודנה קצרת הימים בקיץ 2003. 

בנובמבר 2004 מת יאסר ערפאת, האיש שנחשב על ידי רבים כיוזם האינתיפאדה וכגורם הראשי מאחוריה. בעקבות מותו נערכו ב-9 בינואר 2005 בחירות לראש הרשות הפלסטינית, בהן נבחר מחמוד עבאס, ראש ממשלת הרשות בעברו, כנשיא החדש וכיורשו של ערפאת בתפקיד. תחושת הרווחה בציבור הישראלי בעקבות מותו של ערפאת, אשר נחשב על ידי הישראלים כ"רב מרצחים", תדמיתו של עבאס כמנהיג מתון ופרגמטי ביחס לקודמו, ובעיקר צמצום משמעותי בפעולות הטרור הפלסטיני, הובילו להפחתת הפעילות הצבאית הישראלית בשטחי הרשות הפלסטינית, כמו גם לשורת צעדים הומניטריים מצד ישראל, בתיאום עם מדינות העולם ובגיבוי נשיא ארצות הברית דאז, ג'ורג' ווקר בוש, במטרה לסייע לתושבים הפלסטינים. כל אלה, יחד עם התיאום הביטחוני המחודש בין שני הצדדים, וכן הגיבוי של ארצות הברית, ירדן ומצרים, הובילו להחלטה על קיום הפסגה.

==הפסגה==
הפסגה החלה בסדרת פגישות שנערכו בין ראש ממשלת ישראל, אריאל שרון, לבין הנשיא מובארק, המלך עבדאללה ומחמוד עבאס, במה שהוגדר כפגישות המיועדות לעורר אמון בין הצדדים. בהמשך, כל המנהיגים, למעט המלך עבדאללה, הכריזו פומבית על מחויבותם להמשך המאמצים להרגיע את המצב בשטח ולהמשיך הלאה בתהליך השלום, בהתאם לעקרונות מפת הדרכים. כצעד מעורר אמון, הן ראש הממשלה שרון והן הנשיא עבאס הכריזו בסיכומיהם של הוועידה, על הפסקת הפעולות המזוינות כנגד הצד השני, במה שנועד להיות הסיום הרשמי של האינתיפאדה השנייה. כמו כן הודיעה ישראל כי תפעל באופן מיידי לשחרורם של מאות אסירים פלסטינים המוחזקים על ידה, כאשר בסופו של דבר שחררה ישראל 900 אסירים פלסטינים. בעקבות המהלך הודיעו מצרים וירדן כי יחזירו את שגריריהן לישראל, לאחר שהוחזרו במחאה על פעולותיה של ישראל במהלך האינתיפאדה השנייה.

==קישורים חיצוניים==
* 
* 
* 
* 
* [http://www.pmo.gov.il/SiteCollectionDocuments/PMO/Communication/pmspeaks/2005/sharem.doc נאום ראש ממשלת ישראל בפסגה], מאת משרד ראש הממשלה
* [http://news.bbc.co.uk/2/hi/middle_east/4247327.stm נאום נשיא הרשות הפלסטינית בפסגה], באתר BBC (אנגלית)
* 
* 

== הערות שוליים ==

קטגוריה:תהליך השלום הישראלי-פלסטיני
קטגוריה:2005 בישראל
קטגוריה:סיני: היסטוריה
קטגוריה:הסכסוך הישראלי-ערבי: ועידות
קטגוריה:ועידות פסגה שנערכו במאה ה-21
כרמל סלע

כרמל סלע (27 בינואר 1950 – 19 בדצמבר 2021) היה חקלאי ופוליטיקאי ישראלי. כיהן כראש המועצה האזורית חוף הכרמל משנת 2004 עד 2018.

==ביוגרפיה==
כרמל סלע נולד בגבע כרמל. שמו נגזר משם המושב שבו נולד ובו גר כל חייו. אביו, מרדכי סלע היה ראש המועצה האזורית חוף הכרמל - תפקיד, שמאוחר יותר, כיהן בו כרמל סלע עצמו.

כרמל סלע למד בבית הספר בכרם מהר"ל ואחר כך בבית הספר התיכון כפר גלים. את שירותו הצבאי ביצע בחיל האוויר. עם שחרורו מהצבא בשנת 1973 השתלב כרמל במשק החקלאי המשפחתי שמרכזו מטע בננות.

כרמל סלע היה נשוי ונולדו לו בן ושתי בנות. נפטר ממחלת הסרטן ב-19 בדצמבר 2021.

===שירות ציבורי===
שימש, החל משנת 1983 חבר הנהלה במושב, יו"ר ועד המושב וחבר מליאה. ביצע את פרויקט ההרחבה בגבע כרמל והוסיף כ-100 מגרשים חדשים ליישוב.

כיהן כיו"ר חגיגות 40 לגבע כרמל, יו"ר אירועי היובל של גבע כרמל, וב-2001 יו"ר אירועי יובל המועצה האזורית, וניהל את להקת המחול "כרמל מנשה".

ב-2004 נבחר סלע לראש המועצה האזורית חוף הכרמל. בתקופה זו מונה כרמל סלע ליו"ר הוועדה הכלכלית של מרכז המועצות האזוריות, ליו"ר רשות ניקוז כרמל, ליו"ר הוועדה המקומית לתכנון ולבנייה וכחבר הוועדה לשמירת הסביבה החופית. בין היתר ביצע איחוד רשויות מוצלח עם היישוב עתלית ומחק גירעונות שהצטברו בקדנציות של קודמיו בסך כ-11 מיליון שקל.

ב-2009 נבחר כרמל בשנית לראשות המועצה. החל משנה זו הוא מכהן בוועדה המחוזית לתכנון ולבנייה. בקדנציה זו פעל סלע בלהקמת היכל התרבות "מוזה" במרכז מיר"ב, ולצדו ספרייה ובית קפה, שיקום יישובים לאחר השרפה בכרמל, במאבק להרחקת מתקן קליטת הגז מבתי התושבים, להרחבת עתלית, להסדרת קרקעות בקיסריה, ולהקמת שני מכוני טיהור מתקדמים.

ב-2013 נבחר בפעם השלישית לראשות המועצה האזורית חוף הכרמל. ב-2018 הודיע שלא יתמודד לקדנציה נוספת בבחירות שהתקיימו באותה השנה.

==קישורים חיצוניים ==

* 

==הערות שוליים==

קטגוריה:אנשי המושב
קטגוריה:בוגרי כפר הנוער כפר גלים
קטגוריה:חברי הכנסת: חקלאים
קטגוריה:ישראלים שנולדו ב-1950
קטגוריה:ישראלים שנפטרו ב-2021
קטגוריה:ישראלים שנפטרו מסרטן
קטגוריה:ראשי המועצה האזורית חוף הכרמל
נתי כהן

נתי כהן (נולד ב-6 ביוני 1973) הוא מאמן כדורסל ישראלי שישמש כמאמן בליגת העל ובליגה הלאומית. בנוסף משמש כמנהל המקצועי של מחלקת הנוער של מכבי אשדוד

כהן גדל במחלקת הנוער של הפועל חולון. בגיל צעיר מאוד החל לאמן קבוצות ילדים ונוער.

==קריירת אימון==
בתחילת הקריירה שלו אימן כהן במחלקות הנוער של הפועל חולון (מאמן נוער, עוזר מאמן ותקופה קצרה כמאמן ראשי בבוגרים), בני הרצליה, הפועל כפר סבא והפועל גליל עליון. כמו כן, אימן בקבוצות הבוגרים של בני הרצליה (ממהליגה הארצית) והפועל כפר סבא.

בעונת 2003/04 החל לאמן את מחלקת הנוער של הפועל גליל עליון, איתה זכה באליפות הליגה לנוער. במקביל שימש כעוזרם של דני פרנקו ועודד קטש בקבוצה הבוגרת.

בעונת 2004/05 הוביל את תיכון עמק החולה לאליפות ליגת העל לתיכונים. בחודש ינואר 2005 החל לשמש בעוזר מאמן בנבחרת הקדטים של ישראל.

בעונת 2008/09 אימן את קבוצת מכבי הוד השרון, איתה הגיע עד לחצי גמר הליגה הלאומית והפסיד לברק נתניה. בחודש יוני 2009 מונה למאמן נבחרת הקדטים של ישראל, בה אימן שלוש שנים.

בעונת 2009/10 אימן את קבוצת מכבי פתח תקווה, איתה העפיל לליגה הלאומית מהמקום הראשון, אך ראשי הקבוצה העדיפו להישאר בליגה הארצית מטעמים כלכליים.

בתחילת עונת 2010/2011 החל לאמן את אליצור יבנה מהליגה הלאומית למשך שלוש עונות. במהלכן הגיע עם הקבוצה שלוש פעמים ברציפות לחצי גמר הפלייאוף.

בחודש מאי 2012 עזב את נבחרת הקדטים והצטרף למחלקת הנוער של עירוני נס ציונה כמנהלה המקצועי.

בחודש יוני 2013 חתם כהן בקבוצת מכבי אשדוד מליגת העל, אותה אימן עד למחזור העשירי ופוטר. בחודש פברואר 2014 החליף את עמיר עוזי באליצור יבנה. בתחילת עונת 2014/15 חתם כהן בקבוצת מכבי קריית גת, (במקביל לתפקיד המנהל המקצועי במחלקת הנוער של הפועל תל אביב). זכה באליפות 2014 עד 2015.

במהלך עונת 2016/17 התפטר נתי כהן מאימון מכבי קריית גת.

ב-21 בדצמבר 2017 חתם בהפועל חיפה מהליגה הלאומית.

ב-15 בפברואר 2018 חתם במכבי חיפה מליגה העל וישמש כעוזר מאמן.
ב-11 ביוני 2018 חתם כמאמן מכבי הוד השרון בעונתו הראשונה בהוד השרון הוביל את הקבוצה לסיום במקום ה-11.
בעונת 2019/20 הוביל כהן את הקבוצה במשך 22 מחזורים עד להפסקת הליגה בעקבות משבר הקורנה כאשר הקבוצה ממוקמת במקום ה-6 עם מאזן חיובי של 12 ניצחונות ו-10 הפסדים.

ביוני 2020 חתם בהפועל חבל מודיעין מהליגה הלאומית.

בפברואר 2023 חתם במכבי ראשון לציון מהליגה הלאומית, באפריל 2023 פוטר מתפקידו והוחלף באבי סוכר.

==חייו האישיים==
בשנת 1983 עבר כהן טרגדיה משפחתית כשבחודש וחצי איבד את סבו, אביו ואחיו. כהן נשוי משנת 2000 ואב לשניים.
==קישורים חיצוניים==

* 

==הערות שוליים==

קטגוריה:מאמני כדורסל ישראלים
קטגוריה:מאמני הפועל חולון
קטגוריה:מאמני מכבי ראשון לציון
קטגוריה:מאמני מכבי אשדוד בכדורסל
קטגוריה:מאמני הפועל חיפה בכדורסל
קטגוריה:מאמני אליצור יבנה
קטגוריה:מאמני מכבי הוד השרון
קטגוריה:מאמני הפועל חבל מודיעין
קטגוריה:ישראלים שנולדו ב-1973
נבחרת הולנד בכדורגל עד גיל 21

נבחרת הולנד בכדורגל עד גיל 21 היא הנבחרת הלאומית הצעירה של הולנד, המייצגת אותה בתחרויות בינלאומיות לנבחרות צעירות, ומנוהלת על ידי התאחדות הכדורגל ההולנדית המלכותית.

==אליפות אירופה בכדורגל עד גיל 21==
* 1978 – לא נכנסה
* 1980–1986 – לא העפילה
* 1988 – חצי הגמר
* 1990 – לא העפילה
* 1992 – רבע הגמר
* 1994–1996 – לא העפילה
* 1998 – מקום רביעי
* 2000–2004 – לא העפילה
* 2006 – מקום ראשון
* 2007 – מקום ראשון
* 2009–2011 – לא העפילה
* 2013 – חצי גמר
* 2015–2017 – לא העפילה

==קישורים חיצוניים==

הולנד
קטגוריה:הולנד: כדורגל
כדורגל
הרפתקאותיהם המופלאות של ספלולון וכרבולון

הרפתקאותיהם המופלאות של ספלולון וכרבולון הוא ספר ילדים מאת הסופרת והמאיירת האוסטרלית מיי גיבס, שנכתב בשנת 1918.

זהו הספר הראשון מתוך סדרת ספרים שכתבה גיבס על קורותיהם של ספלולון וכרבולון (במקור Snugglepot and Cuddlepie), שהם תינוקות גאמנטס (Gumnut - פרי עץ האקליפטוס). הספר מתאר את חיי הטבע בחורש האוסטרלי ולא נמנע מתיאורים גרפיים, אף שהוא מיועד לילדים בגילאי ראשית קריאה. 

סדרת הספרים הפכה לקלאסיקה באוסטרליה, ועל פי העלילות הופקו הצגות, סרטים ומופע מחול. בשנת 1985 יצא בול דואר עם דיוקנאותיהם של ספלולון וכרבולון.

 
קטגוריה:ספרי ילדים ונוער
קטגוריה:ספרים אוסטרליים
קטגוריה:ספרי 1918
קטגוריה:ספרי הוצאת מודן
חופשיות על הבר

חופשיות על הבר (באנגלית: Coyote Ugly; מילולית "מכוערות כמו קויוט", כלומר מכוערות מאוד) הוא סרט קומדיה רומנטית משנת 2000.

==עלילת הסרט==
ויולט עוזבת את אביה ואת חברתה הטובה גלוריה, ועוברת לניו יורק במטרה להצליח ככותבת שירים. היא מגיעה לניו יורק ומנסה להצליח אך כולם דוחים אותה. לאחר ששדדו את דירתה היא הולכת עם מעט הכסף שנשאר לה לדיינר בשעת לילה מאוחרת שם היא רואה שלוש בנות בשם קמיל, רייצ'ל וזואי. היא רואה שהן הרוויחו המון כסף מטיפים ומגלה שהן עובדות בבר מפורסם שנקרא Coyote Ugly (שם הסרט באנגלית).

ויולט מגיעה לבר ומנסה לשכנע את ליל, בעלת העסק להעסיק אותה. ויולט מתחילה לעבוד בבר ולומדת מהר מאוד את סודות המקצוע ואיך להתנהג בצורה משוחררת יותר. אדם אחד מצלם תמונה שלה רוקדת בחושניות על הבר והתמונה מגיעה לעיתון. כאשר אביה רואה את התמונה הוא מאוכזב ממנה. היא מתחילה לצאת עם קווין.

בסוף הסרט היא מופיעה בערב מיקרופון פתוח במועדון בניו יורק כאשר כל חברותיה מהבר, קווין ואפילו אביה שם כדי לעודד אותה. ההופעה סוחפת את הקהל והיא סוף סוף משיגה חוזה עם חברת הקלטות.

==הדמויות==
* פייפר פראבו בתור ויולט סנפורד.
* אדם גרסיה בתור קווין אודונול.
* מריה בלו בתור ליל.
* מלאני לינסקי בתור גלוריה.
* טיירה בנקס בתור זואי.
*ברידג'ט מוינאהן בתור רייצ'ל.
* ג'ון גודמן בתור ויליאם סנפורד.

==קישורים חיצוניים==

==הערות שוליים==

קטגוריה:סרטי קומדיה רומנטית
קטגוריה:סרטים על סופרים
קטגוריה:סרטים אמריקאיים משנת 2000
יום הצחוק העולמי

יום הצחוק העולמי נחוג כל שנה, מאז 1998, ביום ראשון הראשון של חודש מאי.

היום נחוג לראשונה במומבי, בהודו, ביוזמתו של דוקטור מאדאן קאטאריה (Madan Kataria), שפרסם בנושא מאמר בשם Laughter, the Best Medicine (הצחוק, הרפואה הטובה ביותר) כתגובתה להשערת משוב הפנים. קאטאריה ייסד תנועה של "יוגה צחוק" הפועלת על בסיס תוספת בריאות הנובעת מצחוק חופשי, לפי עקרונות דומים לליצנות רפואית. התנועה התפשטה על פני ארצות רבות ומתגאה במספר הולך וגדל של חברים.

את יום הצחוק חוגגים במופעי ליצנים ותחפושות, הצגות של תיאטרון בובות, כינוסים של צחוק יזום ועוד.

== קישורים חיצוניים ==
* 
* [http://www.quefaire.be/journee-internationale-du-342591.shtml יום הצחוק הבין-לאומי] 

קטגוריה:ליצנות
קטגוריה:אירועים בחודש מאי
אוכלי דגים

[[שלך תופס דג]]
[[לוטרה צפון אמריקאית טורפת דג]]
אוכלי דגים או פיסקיבורים (בלטינית: Piscivore; מ-piscis: דג) הם טורפים או אוכלי כל אשר תזונתם ברובה או בחלקה מתבססת על אכילת דגים.

תזונה זו הייתה מזונם של ראשוני קבוצת בעלי ארבע רגליים אשר בהמשך החלו לאכול חרקים ואחר כך הזוחלים אכלו כבר צמחים.
ישנן חיות האוכלות דגים באופן בלעדי כמו עטלף הבולדוג או הגאביאל. לעומתן חיות אחרות ניזונות מדגים רק כחלק מתזונתן כמו האליגטור או אריה ים ומוסיפים לכך חיות מים אחרות או חיות יבשה. חלק כמו דב הגריזלי אוכלות דגים רק בחלק מסוים של השנה, אז מגיעים דגי הסלמון.

חלק מהטורפים מתמקדים בדג מהיבשה וצריכים לראותו דרך "קו השבר" שדרכו הדג נראה שנמצא יותר קדמית ממקומו ועלול שלא להיות במיקום שהטורף חשב שהוא ולחלק מהטורפים כמו השלך והשלדג יש יכולת לחשב את נתיב הדג כשהם מתבוננים במים. כמו כן דגים מסוגלים לנוע ולהיעלם מהר מאוד ועל הטורף לתפוס אותם מהר או לשאוב אותם בטרם יימלטו. גם החושים של הדגים מקשים על טריפתם: בצד גופם מצוי איבר חוש שקרוי "קו הצד" והם יכולים לחוש כל יצור שעובר על ידם. דגים יכולים לקלוט צבעים וריחות שאנחנו לא מסוגלים לחוש. למרות זאת יש חיות רבות המתבססות על אכילת דגים: מבין היונקים ישנם הלווייתנים למיניהם, אופוסום המים, עטלף הבולדוג, חדף המים, האונדטרה, הרבה טורפים כמו הלוטרה, חתול הביצות, הזאב, היגואר, הדוביים, הדביבון, וטורפים ימיים, מהעופות יש עופות ימיים, שלדג ועופות דורסים, זוחלים רבים כמו תנינים, כמה צבים, לטאות כוח, ונחשים שנים, כמה דו-חיים, כמעט כל הדגים אוכלים אחד את השני ביניהם בולטים הטונה, דג חרב, והזהרון וגם דגי הסחוס למינם. מבין חסרי החוליות יש כמה תמנונים, שושנות ים ומדוזות שונות. ישנו גם סוג עכבישים הצד דגים - עכביש דייג.

==מאפיינים והתנהגות==
ליונקים רבים שתזונתם מבוססת על דגים יש גוף המאופיין במבנה המותאם לחיים במים. יונקים רבים אחרים שאוכלים דגים, אך תזונתם מבוססת על מרכיבים נוספים מהיבשה, הם בעלי כפות זריזות המאפשרות להם לשלות דגים מהמים.

ישנם עופות מים בעלי רגליים ארוכות ומקור ארוך ורחב המאפשר להם לשלות דגים או יצורי ים אחרים בעודם עומדים על שפת המים (למשל מינים של חסידות). ישנם עופות שמבנה גופם מותאם לצלילה ותפיסת דגים במקורם במים (קורמורניים, פינגווינים וכדומה). ויש גם עופות שעפים באוויר וצוללים למטה בחדות לתפיסת הדגים, חלקם לוכדים אותם במקור (שלדגיים, שחפיים וכו'), וחלקם בציפורניים (קטופה, שלך).

==ראו גם==
* דיג
* קרניבור
* אוכלי חרקים (ביולוגיה)
* אוכל-כול

==קישורים חיצוניים==

[[שחף תופס דג]]

קטגוריה:קרניבורים
ליסקאר

קבוצת ליסקאר היא חברת ליסינג והשכרת רכב ישראלית. הקבוצה הוקמה בשנת 1992 על ידי רוני מירו, הקבוצה כוללת מספר חברות בתחום הליסינג, השכרת רכב, מימון, שירותי טרייד-אין ומכירת רכבים. הקבוצה מעסיקה כ-200 עובדים בפריסה ארצית. מנכ"ל ליסקאר הוא שי הרשקוביץ.

==פעילות החברה==
ליסקאר - ליסינג מכירת מכוניות

ליסקאר מציעה מסלולי ליסינג והשכרת רכב מגוונים לכל סוגי המכוניות, לרבות מסלולי ליסינג מימוני, ליסינג תפעולי וליסינג פרטי והשכרת רכב לטווח ארוך.
בנוסף, החברה עוסקת במימון רכישת מכוניות חדשות ומשומשות ובמימון וליסינג של משאיות, מרכבים וצמ"ה.

ליסקאר עוסקת בין היתר גם במכירת רכבים חדשים ומשומשים, טרייד אין, אביזרים לרכב, ביטוח רכב ושירותי תדלוק. קהל לקוחותיה של ליסקאר כולל חברות, עצמאים, לקוחות פרטיים ורשויות מקומיות. צי רכבי הלקוחות של ליסקאר מונה כיום כ־8,000 כלי רכב.

משרדיה הראשיים של ליסקאר ממוקמים במפרץ חיפה. לליסקאר סניפים נוספים בפתח תקווה, ירושלים ובאר שבע.

==החברות בבעלות קבוצת ליסקאר==
*ליסקאר ליסינג ומימון בע"מ- ליסינג מימוני, מימון לרכבים ואשראי חוץ בנקאי.
*דראל רם בע"מ - עוסקת בהשכרת רכב.
*ליסקאר רם בע"מ - מציעה עסקאות ליסינג תפעוליות.

== קישורים חיצוניים ==
* 
== הערות שוליים ==

קטגוריה:חברות ישראליות
קטגוריה:חברות השכרת רכב
אזורי פינלנד

פינלנד מחולקת ל-19 אזורים הנקראים בפינית: Maakunta ובשוודית: Landskap, ונמצאים תחת ניהול ופיקוח של מועצות אזוריות. משימותיהן העיקריות של המועצות האזוריות הן פיתוח התשתיות והחינוך באזור הנתון לניהולן. האזור היחיד בו מתקיימות בחירות למועצה האזורית הוא קאינו. שאר המועצות נבחרות על ידי המועצות העירוניות כאשר כל עירייה שולחת מספר נציגים ביחס לגודל אוכלוסייתה.

המועצה האזורית אחראית על הגברת שיתוף הפעולה בין העיריות לשם גיבוש מדיניות ותכנון אזוריים. המועצות האזוריות גם עובדות בשיתוף פעולה עם 15 מרכזים לפיתוח כלכלי, תחבורה וסביבה (בפינית: elinkeino-, liikenne ja ympäristökeskus) הפזורים ברחבי המדינה. מרכזים אלו, המוכנים בקיצור מרכזי ELY (בפינית: ELY-keskukset), אחראים על הוצאה לפועל של מדינות ממשלת פינלנד באזורים השונים בענייני פנים שונים כגון תעסוקה, תחבורה, תשתיות והגנה על הסביבה.

עד שנת 2010 חולקה פינלנד לשישה מחוזות, אולם ב-1 באוקטובר אותה השנה נכנסה לתוקף רפורמה שחילקה את המדינה מחדש לאזורים.

==רשימה==

{| class="wikitable sortable"
|-
! סמל
! שם
! עיר בירה
! שטח <small>(קמ"ר)</small>
! אוכלוסייה <small>(2019)</small>
! צפיפות <small>(בנפש לקמ"ר)</small>
|-
! סמל אוסימה
! אוסימהUusimaaNyland
| הלסינקי
| 9,097.41
| 1,686,881
| 185.4
|-	
! סמל פירקאנמה
! פירקאנמהPirkanmaaBirkaland
| טמפרה
| 12,585.34
| 517,734
| 41.1
|-
! סמל פרופר פינלנד
! דרום-מערב פינלנדVarsinais-SuomiEgentliga Finland
| טורקו
| 10,663.40
| 479,634
| 45.0
|-
! סמל אוסטרובוטניה הצפונית
! אוסטרובוטניה{{ש}}הצפוניתPohjois-PohjanmaaNorra Österbotten
| אואולו
| 36,815.41
| 412,521
| 11.2
|-
! סמל מרכז פינלנד
! פינלנד המרכזיתKeski-SuomiMellersta Finland
| ייבסקילה
| 16,703.02
| 275,364
| 16.5
|-
! סמל צפון סאבוניה
! סאבו הצפוניתPohjois-SavoNorra Savolax
| קואופיו
| 16,768.46
| 244,707
| 14.6
|-
! סמל סאטאקונה
! סאטקונטהSatakuntaSatakunda
| פורי
| 7,819.71
| 217,152
| 27.8
|-
! סמל פּייט-המה
! פּאייט-המהPäijät-HämePäijänne Tavastland
| לאהטי
| 5,124.63
| 199,875
| 39.0
|-
! סמל אוסטרובוטניה הדרומית
! אוסטרובוטניה הדרומיתEtelä-PohjanmaaSödra Österbotten
| סייניוקי
| 13,443.50
| 188,921
| 14.1
|-
! סמל אוסטרובוטניה
! אוסטרובוטניהPohjanmaaÖsterbotten
| ואסה
| 7,753.15
| 180,638
| 23.3
|-
! סמל לפלנד
! לפלנדLappiLappland
| רובניימי
| 92,674.49
| 177,348
| 1.9
|-
! סמל קימנלקסו
! קימנלקסוKymenlaaksoKymmenedalen
| קוטקה
| 5,149.05
| 171,606
| 33.3
|-
! סמל קאנטה-המה
! קאנטה-המהKanta-HämeEgentliga Tavastland
| האמנלינה
| 5,198.68
| 171,021
| 32.9
|-
! סמל צפון קרליה
! צפון קרליהPohjois-KarjalaNorra Karelen
| יואנסו
| 17,761.27
| 161,540
| 9.1
|-
! סמל דרום סאבוניה
! סאבו הדרומיתEtelä-SavoSödra Savolax
| מיקלי
| 14,256.87
| 142,770
| 10.0
|-
! סמל דרום קרליה
! דרום קרליהEtelä-KarjalaSödra Karelen
| לאפנראנטה
| 5,326.91
| 128,054
| 24.0
|-
! סמל קאניו
! קאינוKainuuKajanaland
| קאיאני
| 20,197.45
| 72,419
| 3.6
|-
! סמל אוסטרובוטניה המרכזית
! אוסטרובוטניה המרכזיתKeski-PohjanmaaMellersta Österbotten
| קוקולה
| 5,020.06
| 68,226
| 13.6
|-
! סמל אולנד
! אולנדAhvenanmaaÅland
| מרייהאמן
| 1,553.47
| 29,895
| 19.2
|}

==ראו גם==
* מחוזות פינלנד

==קישורים חיצוניים==

* [https://www.kuntaliitto.fi/elinvoima-ja-tyollisyys/maakuntien-liitot אתר המועצות האזוריות של פינלנד]
* [http://www.avi.fi/ אתר הסוכנויות המנהלתיות האזוריות]

==הערות שוליים==

*
קטגוריה:פינלנד: חלוקה מנהלית
פינלנד
אוסטרובוטניה הצפונית

אוסטרובוטניה הצפונית (בפינית: Pohjois-Pohjanmaa, בשוודית: Norra Österbotten) הוא אזור במרכז פינלנד, אשר בירתו העיר אואולו. האזור הוקם בשנת 2010, והוא חלק מהמחוז ההיסטורי אוסטרובוטניה (Ostrobothnia).

האזור גובל בלפלנד בצפון, ברוסיה וקאניו במזרח, בצפון סאבוניה, מרכז פינלנד, אוסטרובוטניה המרכזית בדרום, ובמפרץ הבוטני במערב.

== ערים באזור ==
באוסטרובוטניה הצפונית 34 רשויות מקומיות ל-11 מהן מעמד של עיר (מודגשות), נתוני האוכלוסייה נכונים ליולי 2011:
{|
|- valign="top"
|
* אואולו (142,031)
* אואולונסאלו (9,742)
* אוטאיארוי (2,979)
* אולאינן (7,916)
* אלאויסקה (2,770)
* האוקיפודאס (18,969)
* האילוטו (1,007)
* האפאיארווי (7,622)
* האפאווסי (7,411)
* ויהאנטי (3,092)
* סיקאלאטוה (6,147)
* טהאיוואלקוסקי (4,422)
* טירנאוה (6,454)
* ילי-אי (2,186)
* יליוויסקה (14,218)
* לומייוקי (2,044)
* לי (9,480)
|
* לימינקה (9,103)
* מוהוס (8,887)
* מרייארוי (1,206)
* ניואלה (11,105)
* סיוהי (5,292)
* סיקאיוקי (5,680)
* פודאסיארוי (8,804)
* פיהאיארוי (5,935)
* פיהאיוקי (3,380)
* פיהאנטה (1,618)
* קאלאיוקי (12,663)
* קארסאמאקי (2,871)
* קמפלה (16,054)
* קימינקי (13,268)
* קוסאמו (16,425)
* ראהא (22,619)
* ריסיארוי (3,015)
|
|}

== קישורים חיצוניים ==

* 

קטגוריה:פינלנד: אזורים
קאינו

קאינו (בפינית: Kainuu, בשוודית: Kajanaland) הוא מחוז במרכז פינלנד, אשר בירתו היא העיר קאיאני. כוננו את המחוז בשנת 2010, והוא חלק מהמחוז ההיסטורי אוסטרובוטניה (Ostrobothnia).

המחוז גובל באוסטרובוטניה הצפונית בצפון ובמערב, ברוסיה במזרח, בצפון סאבוניה, וצפון קרליה בדרום.

== ערים במחוז ==
קאינו מורכבת משמונה מועצות מקומיות שבהן כלולות שתי ערים:

== קישורים חיצוניים == 

* 

קטגוריה:פינלנד: אזורים
FOTA

עדכון קושחה על גבי האוויר (באנגלית: Firmware Over The Air; בראשי תיבות: FOTA) היא טכנולוגיה באמצעותה ניתן לעדכן את הקושחה המוטבעת בטלפון סלולרי או מחשב לוח ללא צורך בחיבור להתקנים חיצוניים. FOTA מכונה גם עדכוני תוכנה, עדכוני קושחה וניהול מכשיר.

במקור, עד שנת 2002 עדכוני קושחה עבור מכשירים ניידים התבצעו באמצעות ביקור במרכז שירות ייעודי או באמצעות חיבור המכשיר אל המחשב לצורך הורדת הקושחה. שיטות עדכון אלו לוו בסרבול ואף הצריכו מעקב של בעל המכשיר וחיפוש פעיל של עדכוני התוכנה. כיום, מציעים רוב יצרני המכשירים הסלולריים עדכוני תוכנה באוויר, באמצעות ה־FOTA. אם למכשיר הנייד יש אפשרות להוריד עדכוני FOTA, העדכונים מותקנים ישירות מספק המכשיר על גבי האוויר, כלומר ללא צורך בחיבורים מיוחדים.

ה-FOTA מאפשרת ליצרני ומפיצי הקושחה לעבוד בשיטת דחיפה, ולייצא באופן שוטף את העדכונים. כך יכולים יצרני העדכונים לוודא כי בעלי המכשירים משתמשים בתוכנה המעודכנת ביותר, הכוללת לרוב שיפורים ותיקונים לתוכנה. מרבית יצרני הטלפונים הניידים הגדולים מספקים מידע על עדכוני FOTA באתרי האינטרנט שלהם, ולרוב יפרטו אלו דגמים תומכים בעדכונים על גבי האוויר (דרך FOTA) ואלו עדיין דורשים עדכון באמצעות חיבור כבל מחשב.

חברת האנליסטים הבריטית ARCchart מעריכה כי בין השנים 2003-2006 נמכרו ברחבי העולם לפחות 230 דגמים התומכים ב-FOTA וכי עד אמצע 2008, לתחזיות החברה, כ-50% מכל משלוח המכשירים הם בעלי יכולות FOTA.

גרסאות ה-FOTA מיוצרות בשפות שונות על ידי היצרנים או היבואנים הרשמיים של מכשירי הטלפון בעולם ועוברות בדיקות טרם העברתם לבעלי המכשירים על מנת לוודא תאימות לשפה.

יצרני הטלפון הנוכחיים המייצרים טלפונים התומכים ב-FOTA כוללים את סמסונג, LG אלקטרוניקה, HTC, NEC, מוטורולה, סניו, Kyocera, שארפ, סוני אריקסון, טושיבה, אפל ועוד.

==אופנים שונים לעדכוני FOTA==
קיימות מספר שיטות שונות לעדכון קובצי דלתא והשמתם לחומרה: הטלאה, ריפוד וחישוביות.

===הטלאה (Patching)===
תיקון כרוך בהחדרת הוראת קפיצה להחלפת הבלוק בתחילתו, המצביעה על הבלוק החלופי. בלוק ההחלפה מצורף לתמונה בשטח התרחבות חופשי. החיסרון הוא שהתמונה איננה זהה ברמת הביט לגרסת היעד המקורית ודורשת כמויות עודפות של זיכרון בהטמעות קושחה בעולם אמיתי.

===הוספת שכבה (Padding)===
הוספת שכבה כרוכה בהוספת זיכרון עודף או "פדים" סביב גושי קושחה שעשויים להיות מוחלפים. הליך זה דורש 10-20% נוספים מזיכרון המכשיר ומצריך תכנון מראש של היצרן במסגרת הליך הפיתוח. בנוסף, גושי זיכרון שאינן בעלות שכבות נוספות, לעיתים קרובות אינן יכולות להתעדכן, דבר המקשה על עדכונים שאינם רציפים.

===חישוביות (Computation)===
חישוביות מעבדת את הפלט ממהדר התוכנה והמקשר ליצירת הנחיות עדכון אופטימליות. גישה זו אינה מפריעה לתהליך הפיתוח ועדיין מייצרת תמונות מדויקות ברמת הביט. הגישה החישובית מאפשרת עדכון של גודלי הקושחה באופן הניתן לחיזוי, תומכת בשדרוגי גרסה לא רציפים ועדכונים ללא הגבלה למכשיר.

==קישורים חיצוניים==

== הערות שוליים ==

קטגוריה:תוכנות מערכת
אבן טופייל

אבן טופייל (או, בשמו המלא, אבו בכר מוחמד אבן עבד אלמלכ אבן מוחמד אבן טופייל אל-קאיסי אל-אנדלוסי; בערבית- أبو بكر محمد بن عبد الملك بن محمد بن طفيل القيسي الأندلسي; 1100/1105- 1185) היה איש אשכולות ערבי מוסלמי-אנדלוסי, סופר, פילוסוף, תאולוג, רופא ווזיר.

==ביוגרפיה==
נולד ב-גואדיקס (בזמנו ואדי אשי) שליד גרנדה והתחנך על ידי הפילוסוף הידוע אבן באג'ה. למד פילוסופיה ורפואה בגרנדה והתיידד עם הפילוסוף הנודע אבן רושד. בבגרותו שימש כמזכירו האישי של שליט גרנדה, ומאוחר יותר כווזיר ורופא החצר של אבו יוסוף יעקוב, המלך של שושלת המווחידון. בשנת 1182 פרש מתפקידו והוחלף על ידי ידידו, אבן רושד עליו הוא עצמו המליץ למלך. כחלק מתפקידו כרופא, פרסם בחייו כמה ספרי רפואה חשובים וכמו כן עסק גם באסטרונומיה ופרסם ספרים אף בתחום זה. מת בעיר מרקש שבמרוקו בשנת 1185. בהלווייתו השתתף גם המלך אבו יוסוף יעקוב.

==חי בן מקיץ==
חיבורו המפורסם ביותר של אבן טופייל הוא ספרו חי בן מקיץ (במקור: חי אבן יקט'אן; حي ابن يقظان) שהתפרסם גם במערב. זהו רומן פילוסופי המספר את סיפורו של ילד פרא אוטודידקט, שחי לבדו על אי בודד, לשם הובא על ידי איילה שגידלה אותו. על האי, הוא מעסיק את עצמו במחשבות ובחקירות פילוסופיות שבעזרתן הוא מגיע לחקר האמת. בסופו של דבר הוא פוגש על האי אדם בשם "אבסל" - אדם שניצל מספינה טרופה, וכך הוא מגיע לידי מגע עם הציוויליזציה. לאחר המפגש הוא מרצה לאותו אדם את תורתו בדבר הנהגת החברה והנהגת המדינה הרצויה. הוא טוען כי שליט המדינה הרצוי צריך להיות איש מעלה שיעמוד בסף דרישות מוסריות ופילוסופיות גבוהות ביותר, כך שכנראה שאיש כזה אינו בנמצא. בהיעדר מנהיג ראוי, כל חברה בהכרח תהיה חברה קלוקלת, ולכן ממליץ חי בן מקיץ לפילוסופים ולמבקשי האמת לפרוש מן החברה ולחיות חיי התבודדות, שרק הם יוכלו להביאם אל האמת המוחלטת.

הספר זכה לפרסום רב, והייתה לו השפעה עמוקה על הספרות הערבית ועל הספרות האירופאית במשך שנים ארוכות, והוא המשיך להיות רב-מכר רב השפעה במערב אירופה, גם במאות ה-17 וה-18.

רבי אברהם אבן עזרא כתב גרסה מקוצרת לספר. רבי משה נרבוני כתב ביאור על מספר פרקים.

==לקריאה נוספת==
* אבן טופיל, חי אבן יקט'אן, תרגם מערבית יאיר שיפמן, ההוצאה לאור של אוניברסיטת תל אביב, 2009
* יאיר שיפמן, פירוש נרבוני ל"חי בן יקט’אן" לאבן טפיל, מכון בן צבי לחקר קהילות ישראל במזרח, ירושלים 2018.

==קישורים חיצוניים==
* 
* 
* 
==הערות שוליים==

קטגוריה:פילוסופים מוסלמים
קטגוריה:פילוסופים ספרדים
קטגוריה:פילוסופים של ימי הביניים
קטגוריה:מדענים מוסלמים
קטגוריה:מלומדים מוסלמים סונים
קטגוריה:תור הזהב של האסלאם
קטגוריה:ילידי 1110
קטגוריה:נפטרים ב-1185